HeTree/MevakerConcSen huggingface dataset:
לדעת משרד מבקר המדינה, על הנהלת רשות המסים לפעול לכך שמשרדי השומה האזרחיים יקיימו את ההנחיה בדבר העברת מידע לגבי חשד לעברות מס פליליות למשרדי השומה לחקירות; עליה לעשות לכך שמשרדי השומה האזרחיים של מס הכנסה יקבלו מידע על מי שנחקר בידי יחידות החקירה של מע "ם וכמו כן שמשרדי מע"ם יקבלו מידע על מי שנחקר בידי מס הכנסה.
כל זאת במטרה להביא במהירות האפשרית לקביעת שומה למי שנתפס בביצוע עברות מס ולגביית החוב ממנו.
על הרשות ועל הפרקליטות לפעול לכך שניתן יהיה להגיש ללא שיהוי כתב אישום כנגד נישום שאינו עומד בהסדר הכופר שעליו סוכם עם הרשות, וכן לדאוג לקידום חקיקה אשר תסדיר את האפשרות להפעיל אמצעי אכיפה נגד נישומים כאלה.
רשות המסים בישראל- המאבק ב"הון השחור" 37 .
:שם הדוח רשות המסים בישראל - המאבק ב"הון השחור" - יחידות החקירה מסגרת הפרסום: דוח שנתי 65א שנת הפרסום: התשע"ה- 2014
טיפול המשטרה ומשרדי הממשלה בתופעת גנבות כלי רכב 89 .
:שם הדוח טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 מבוא .
גְנֵבָת כלי רכב היא תופעת פשיעה כלל -ארצית הפוגעת בקניינו של האזרח ובתחושת הביטחון האישי שלו.
שיטות הגנבה מגוונות, וכוללות בין היתר פריצה לבתים וגנבת מפתחות של כלי הרכב, פריצה לכלי הרכב או גרירתו2 .
בעשור האחרון בין השנים 2003- 2013 נגנבו בישראל כ- 250,000 כלי רכב, מהם כ- 18,000 נגנבו בשנת 2013 (כ-50 .
)כלי רכב ליום בממוצע הנזק הכלכלי הישיר מגנבות כלי רכב מוערך ביותר ממיליארד ש"ח לשנה 3 ,.
נוסף על כך המדינה נושאת בעלויות המימון של גורמי האכיפה, ועל בעלי כלי רכב המבוטח ים בביטוח רכוש לשאת בעלויות רכישתם של אביזרי מיגון וכן בהתייקרות פוליסות הביטוח בשל תופעת הגנבות.
אחד הגורמים המרכזיים לגנבות כלי הרכב הוא הביקוש לחלקי חילוף (להלן - חלפים) זולים עבור כלי רכב שנפגעו בתאונות4.
להערכת המשטרה, כ-%70 מכלי הרכב הנגנבים מועברים לשטחי האחריות האזרחית הפלסטינית (להלן - השטחים שבאחריות הרשות הפלסטינית או השטחים שבאחריות הרש"פ) לפירוק.
החלפים של כלי הרכב הללו מוחזרים למכירה בישראל או משמשים לתיקון כלי רכב בשטחים אלה.
מספר החלפים המוחזרים לישראל מכלי רכב שנגנבו בה ופורקו בשטחים האמור ים נאמד בכ - 70,000 , ששיעורם כרבע מכלל החלפים המשומשים שבשוק.
כמו כן, מדי שנה בשנה משוקמים אלפי כלי רכב ישראלים במוסכים בשטחים שבאחריות הרש"פ.
בית המשפט העליון ציין ב- 2010 כי גנבות הרכב הן "מכת מדינה", וכי "גניבת הרכב היא רק התחנה הראשונה ובשטחי הרשות הפלסטי נית קמה תעשייה שלמה של 'משחטות' רכב - המהוות 'תחנה סופית' לרכבים הגנובים - ושל סחר בחלפים ובכלי רכב גנובים, שגם עליה ניתן לומר שהיא בבחינת מכת מדינה.
היקף התופעה הוא מן המפורסמות שאינן צריכות ראיה ואף בגדר ידיעה שיפוטית"5 .
עקב הגידול במספר הגנבות ובניסיון לגבש פתרון לבעיה החליטה המשטרה בשנת 1998 להקים יחידה ארצית ייעודית לאיתור גנבות רכב (להלן - אתג"ר או היחידה).
עד אותה שנה טיפלה המשטרה בתופעת הגנבות בכל אחד מהמחוזות בנפרד.
בעקבות כמה וכמה קיצוצים שבוצעו בתקציביה של המשטרה ובעקבות הקטנת היקף גנבות כלי הרכב מכ- 45,000 לשנה לכ - 30,000 , החליטה המשטרה באמצע שנת 2004 על פירוק היחידה והחזרת האחריות לטיפול בנושא למחוזות.
בשנת 2005 , לאחר פירוק היחידה, נגנבו בישראל כ- 36,000 כלי רכב.
בעקבות גידול ניכר זה במספר הגנבות (כ-20% ) החליטו השר לביטחון הפנים דאז והמפקח הכללי של המשטרה דאז להקים מחדש את אתג"ר, על מנת לאפשר טיפול אפקטיבי בתופעת הגנבות.
כדי לפתור את בעיית התקציב הנדרש למימון הקמתה ופעילותה של אתג"ר, החליטה הממשלה בנובמבר 20056 להתיר למשרד לביטחון הפנים לקבל תרומה מאיגוד חברות .
2 ,שיטת גניבה נוספת היא על ידי הונאות של חברות הביטוח או חברות ההשכרה והליסינג באמצעות העלמת הרכב או מכירתו והצהרה על גנבתו.
3 כ- 18,000 גנבות לפי מחיר ממוצע של 65,000 ש"ח לרכב, נוסף על הפסדי מסים, עלויות מיגון ועוד.
לפי תחשיב כלכלי של איגוד המוסכים מיולי 2009 , הנזק הכולל מגיע ליותר משלושה מיליארד ש"ח לשנה.
4 חלק מגניבות כלי הרכב נעשות גם לשימוש עצמי בישראל ובשטחים שבאחריות האזרחית הפלסטינית.
5 ע"פ 8831/08 מדינת ישראל נ' אחמד אלשחרה ואח' (פורסם במאגר ממוחשב, 30.
שם הדוח: טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 הביטוח ומהארגון הישראלי של החברות להשכרת רכב לנהיגה עצמית, בשיעור של40% מעלות הקמתה והפעלתה של היחידה7 .
עם הפעלת אתג"ר מחדש ועד שנת 2013 צומצם היקף הגנבות הארצי לכ - 18,000 כלי רכב בשנה (כ-50%.
) בהוראות המשטרה נקבע כי ייעודה של אתג"ר הוא "צמצום תופעת גנבות הרכב ברחבי המדינה באמצעות מניעה של גנבות הרכב, תפיסת עבריינים והבאתם לדין".
לפי ההוראה, תפקידי היחידה הם טיפול מרוכז במטלות המשטרה הנוגעות לצמצום תופעת הגנבות של כלי רכב; הנחיה מקצועית של מחוזות המשטרה בנושא; פעילות בתחום המודיעין וחקירות של חשודים "בדגש על מקומות נגועים בעבריינות בנושא זה ועל מקומות המשמשים לפירוק רכב ('משחטות')"; פעילות מבצעית בתחום גנבות רכב בשטחים שבאחריות הרשות הפלסטינית ובייש ובים הישראלים ביהודה ושומרון, בשיתוף פעולה עם יחידות מיוחדות במשטרה, בצה"ל ובשב"כ; פעילות לזיהוי כלי רכב גנובים או בעלי לוחיות רישוי מזויפות, בעיקר במחסומים המשמשים למעבר לשטחים שבאחריות הרש"פ; ופיקוח על עסקים בתחום תיקון כלי רכב ופירוקם וכן על עסקים בתחום הסחר בחלקי חילוף.
אתג"ר מונה כ-80 שוטרים וכפופה מהבחינה הפיקודית והמקצועית ליחידת להב4338 שבאגף החקירות והמודיעין במשטרה.
תקציבה השנתי של היחידה הוא כ-28 ,מיליון ש"ח והיא נחלקת לשלושה מפלגים: מודיעין, חקירות ומבצעים.
כדי להתמודד עם גנבות כלי רכב לשםסחר בחלפים, יזמו המשרד לביטחו ן הפנים ומשרד התחבורה והבטיחות בדרכים (להלן - משרד התחבורה) את החוק להגבלת השימוש ורישום פעולות בחלקי רכב משומשים (מניעת גנבות), התשנ"ח - 1998 (להלן- חוק הרישום).
בחוק ובתקנות שהותקנו מכוחו נקבעו הגבלות על שימוש בחלקי חילוף משומשים, והוטל על בעלי עסקים הסוחרים בחלקי חילוף כאלה לבצע רישום של חלקי החילוף, כדי לעקוב אחר מקורם.
כמו כן נקבעו בחוק ובתקנות איסור לסחור בחלקי חילוף שמקורם בשטחים שבאחריות הרש"פ ואיסור לתקן כלי רכב בשטחים אלו.
העובר על החוק צפוי לעונש מאסר, לתפיסת כלי הרכב ולקנס.
בחודשים פברואר -אוקטובר 2013 בדק משרד מבקר המדינה היבטים הנוגעים לטיפול המשטרה ומשרדי הממשלה בתופעת גנבות כלי הרכב ובהם המניעים העיקריים לגנבת כלי רכב, הפיקוח והאכיפה שמבצעים משטרת ישראל ומשרד התחבורה על השימוש בחלפים גנובים ואופן תיקון כלי רכב באמצעות חלפים גנובים העלול להביא למצב של סכנת חיים.
הביקורת נעשתה באתג"ר.
בדיקות השלמה נעשו במשרד לביטחו ן הפנים (להלן - המשרד לבט"פ), באגף הרכב ושירותי תחזוקה שבמשרד התחבורה, באגף שוק ההון, ביטוח וחיסכון שבמשרד האוצר, במשרד המשפטים, במדור מחקר וסטטיסטיקה שבמשטרה (להלן - מדור מחקר), ביחידת התביעות בלהב 4339 , במינהל האזרחי שבאזור יהודה ושומרון, ברשות המעברים הי בשתיים שבמשרד הביטחון ובבית המכס נהר הירדן.
בירורים נוספים נעשו בארגון הישראלי להשכרת רכב וליסינג ובאיגודים של חברות הביטוח, של המוסכים ושל שמאי הביטוח, שאינם גופים מבוקרים.
7 ראו להלן בפרק "מימון אתג"ר באמצעות גוף חיצוני פרטי".
8 יחידה משטרתית האחראית לביצוע פעולות כלל -מערכתיות לצמצום תופעות הפשיעה החמורה הארצית.
היחידה מטפלת במרבית תיקי החקירה של אתג"ר טיפול המשטרה ומשרדי הממשלה בתופעת גנבות כלי רכב 91 .
:שם הדוח טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 נתונים על הגנבות בישראל ובמדינות אחרות .
נתוני המשטרה בנושא גנבות כלי הרכב מרוכזים בבסיס נתונים ראשי שאליו מקלידים היומנאים או החוקרים שבתחנות המשטרה ברחבי הארץ את התלונות על הגנבות, את פרטי כלי הרכב ופרטים אחרים על האירוע.
המשטרה משתמשת בבסיס הנתונים לביצוע ניתוחים ופילוחים סטטיסטיים בנושא גנבות כלי רכב.
משרד מבקר המדינה פנה לאתג" ר ולמדור מחקר לקבלת נתונים סטטיסטיי ם בנוגע למספר כלי הרכב שנגנבו.
מבדיקת הנתונים עולה כי יש פערים ניכרים בין נתוני אתג"ר ובין נתוני מדור מחקר, כך לדוגמה הנתונים שהתקבלו ממדור מחקר בגין שנת 2012 הצביעו על 19,492 גנבות ואילו מאתג"ר על 21,084 גניבות, דהיינו פער של 1,592 .
גניבות המשטרה מסרה בתשובתה מאפריל 2014 כי "נתוני משטרת ישראל הרשמיים הם אלו המונפקים על ידי מדור מחקר וסטטיסטיקה באגף התכנון של משטרת ישראל" וכי פערי הנתונים נובעים מכך שנתוני אתג"ר הם מספר התיקים שנפתחו בגין גניבת רכב ולא מספר כלי הרכב שנגנבו.
כדי לשמור על אחידות הנתונים, דוח זה מתבסס על הנתונים שמסר מדור מחקר למשרד מבקר המדינה בעת הביקורת.
בתרשים1 שלהלן מובאים נתונים על מספר כלי הרכב שנגנבו בשנים 2013 -2006 : מהתרשים עולה כי בשנים 2013 -2006 חלה ירידה משמעותית במספר כלי הרכב שנגנבו, למעט בשנת 2011 שבה חל גידול של כ-4% לעומת השנה הקודמת.
עוד עולה מהתרשים כי משנת 2009 .
חלה הפחתה במגמת הירידה 92 דוח שנתי65א .
שם הדוח: טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 3.
המדד המקובל להשוואה בין מדינות בנוגע לגנבות כלי רכב הוא מספר כלי הרכב שנגנבו לכל 100,000 נפש10 .
להלן בתרשים2 השוואה בין מדינות בעניין זה.
הנתונים הם לשנת 2010 , למעט בנוגע למדינות המסומנות בכוכביות11 .
* נתונים לשנת 2009 **נתונים לשנת 2008 ***נתוני ישראל חושבו לשנת 201012 .
מנתוני האו"ם המלאים עולה כי מבין יותר מ -100 מדינות שנבדקו, ישראל נמנית עם עשר המדינות שבהן מספר גנבות כלי הרכב לנפש הוא הגדול ביותר.
השוואה בין המדינות החברות בארגון ה- OECD13 ,בנוגע למספר גנבות כלי הרכב יחסית לאוכלוסייה מעלה כי ישראל מדורגת במקום הרביעי מבין 35 .
המדינות החברות בארגון 4.
אחת הדרכים לבחינת אפקטיביות הטיפול בתופעת הגנבות היא בדיקת שיעור כלי הרכב שנמצאו מכלל כלי הרכב שנגנבו.
המשטרה - באמצעות אתג"ר, משמר הגבול ותחנות המשטרה המקומיות - אחראית למציאת כלי רכב גנובים בשטח ישראל.
בשטחים שבאחריות הרש"פ כלי הרכב שנגנבו מאותרים על ידי צה"ל, אתג"ר ומחוז יהודה ושומרון של המשטרה.
חברות איתור פרטיות מאתרות14 גם הן חלק מכלי הרכב שנגנבים.
10 עם הגופים המשתמשים במדד זה נמנים האו"ם, ארגון ה - OECD (הארגון לשיתוף פעולה ולפיתוח כלכלי) וה -FBI (לשכת החקירות הפדרלית של ארצות הברית).
11 האמור מתבסס על נתונים שפרסם משרד האו"ם לענייני סמים ופשיעה "UNODC".
12 הנתונים על ישראל שפורסמו בדוח האו"ם עדכניים רק עד שנת 2008 , שנה שבה לפי נתוני הדוח מספר כלי הרכב שנגנבו בישראל לכל 100,000 נפש היה 362.
משרד מבקר המדינה חישב את המדד עבור ישראל לשנת 2010 באמצעות חלוקה של מספר כלי הרכב שנגנבו לשנה זו לפי נתוני מדור מחקר ( 19,675 ) להיקף האוכלוסייה בישראל בשנה זו ( 7.
695 מיליון נפש), כפי שצוין בשנתון הסטטיסטי לישראל.
13 על פי דוח השוואתי של ארגון Civita s בנושא הפשיעה במדינות ה- OECD משנת 2010 .
באמצעות התקנת אמצעים המאפשרים לאתר את הרכב בעת גנבה טיפול המשטרה ומשרדי הממשלה בתופעת גנבות כלי רכב 93 .
:שם הדוח טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 להלן בתרשים3 מוצג שיעור כלי הרכב שנמצאו15 בכל שנה מהשנים 2006- 2013 מכלל כלי הרכב שנגנבו בשנים אלה.
מהתרשים עולה כי בשנים 2013 -2009 פחת בכ-33% שיעור כלי הרכב שנמצאו מכלל כלי הרכב הגנובים.
מנתוני מדור מחקר עולה שבשנת 2009 נמצאו 7,371 כלי רכב גנובים, ואילו בשנת 2013 נמצאו רק 4,102 .
כלי רכב כאלה מניתוח השיעור השנתי של כלי הרכב שנמצאו, לעומת השיעור השנתי ש ל כלי הרכב שנגנבו, עולה כי שיעור כלי הרכב הפרטיים מכלל כלי הרכב שנמצאו בשנת 2012 הוא כ-50% , ואילו שיעורם מכלל כלי הרכב שנגנבו הוא כ-58% .
לעומת זאת, שיעור כלי הרכב הדו -גלגליים מכלל כלי הרכב שנמצאו הוא כ -31% , ואילו שיעורם מכלל כלי הרכב שנגנבו הוא כ-%1916.
מנתוני אתג"ר עולה כי בשנים 2012 -2010 :היא איתרה פחות מאחוז מכלי הרכב שנגנבו בשנת 2010 איתרה היחידה167 כלי רכב גנובים, בשנת 2011 - 140 ובשנת 2012 - 114 , דהיינו פחת בכ-30% מספר כלי הרכב שהצליחה היחידה לאתר באותן שנים.
עוד עולה מנתוני אתג"ר כי את מרבית כלי הרכב שנמצאו איתרו תחנות המשטרה האזוריות.
להלן בתרשים 4 השוואה שביצעה אתג"ר בין מדינות שונות מבחינת שיעור כלי הרכב שנמצאו בהן מכלל כלי הרכב הגנובים (נתוני המדינות הם לשנים שונות בין 2005 ל- 2009 :) .
ללא תלות במצב הפיזי של כלי הרכב שנמצאו 16 מנתוני מדור מחקר שצוינו בשנתון הסטטיסטי לשנת 2012 עולה כי שיעור הגנבות של כלי רכב דו-גלגליים מכלל הגנבות גדול פי חמישה משיעורם של כלי רכב אלה מכלל כלי הרכב בישראל (4%.
שם הדוח: טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 מהתרשים עולה כי שיעור כלי הרכב שנמצאו בישראל מכלל כלי הרכב הגנובים קטן במידה ניכרת משיעורם בשאר המדינות שנבדקו (33% בלבד).
כאמור, שיעור כלי הרכב הגנובים שנמצאו בישראל בשנת 2013 קטן אף יותר - כ-23% מכלי הרכב שנגנבו בלבד.
לטענת המשטרה, יש לתלות את שיעור המציאות הנמוך ב"מאפייניה הייחודיים של פשיעת הרכב המתרחשת באזורינו"17 .
המשטרה מסרה בתשובתה למשרד מבקר המדינה ש"אחוז מציאות כלי רכב אין בו כדי להשפיע על אפקטיביות הטיפול בתופעת גניבות הרכב" (ההדגשה במקור).
משרד מבקר המדינה מעיר למשטרה כי שיעור קטן של כלי רכב גנובים שנמצאו פוגע בתחושת האמון במערכת אכיפת החוק.
הגדלה ניכרת של שיעור מציאת כלי הרכב מכלל כלי הרכב הגנובים (עוד בטרם פורקו) תגביר את אמון הציבור באכיפת החוק ואף יש בה כדי לשפר את ההרתעה המשטרתית בתחום זה.
על ראש אגף החקירות במשטרה לבחון את אפקטיביות הפעולות הנעשות בתחום גנבות הרכב, בין היתר על פי הנתונים הנוגע ים למציאת כלי רכב גנובים.
בדוח של המשרד לבט"פ מיולי 2012 בנוגע למצב ביטחון הפנים נקבע כי "תחושת הביטחון האישי נתפסת כמרכיב מרכזי בתחושת הפרט הסובייקטיבית בנוגע לאיכות חייו וכחלק מהגדרת רמת החיים הניאותה".
עוד נקבע בדוח כי בקרב הציבור שוררת התחושה ש"מצב הביטחון האישי במדינה בשפל".
ב"דוח מדיניות השר לביטחון פנים לשנת 2014 " צוין כי שיפור רמת הביטחון האישי והקהילתי של האזרחים, באמצעות אכיפת החוק, הוא יעד אסטרטגי מרכזי של המשרד לבט"פ18 .
לעברות גנבת כלי רכב יש השפעה ניכרת על תחושת הביטחון האישי, ולפיכך נודעת חשיבות רבה לפענוחן.
17 דוח אתג"ר בנוגע ל "פשיעת הרכב בישראל לשנת 2010.
טיפול המשטרה ומשרדי הממשלה בתופעת גנבות כלי רכב 95 .
:שם הדוח טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 ,לבחינת הצלחתה של המשטרה לטפל בפשיעה הוא שיעור הפענוח של תיקי הפשיעה מציאת העבריינים והעמדתם לדין.
מנתוני המשטרה עולה כי בשנים 2006- 2012 נפתחו 180,924 תיקי חקירה 19 בגין גנבות כלי רכב.
בתרשים 5 שלהלן מפורט מצב הטיפול בתיקים אל ה לפי הנתונים המעודכנים ליוני 2013: מהתרשים עולה כי יותר מ-90% מתיקי החקירה בגין גנבות רכב נסגרו בלי שפוענחו, וכי רק באחד מכל כ-17 תיקים הוגש כתב אישום.
מניתוח הנתונים הנוגעים לתיקים שנסגרו עולה כי יותר מ -98% מהתיקים נסגרו בעילה של "העבריין לא נודע".
עו ד עולה מהתרשים כי שיעור התיקים שפוענחו בשנים 2012 -2006 היה פחות מ -10% , אף שבשנים אלה שיעור כלי הרכב שנמצאו מכלל כלי הרכב הגנובים היה כאמור כ-30% , דבר המעיד על כך שברוב כלי הרכב שנמצאו לא הצליחה המשטרה לפענח את התיק ולמצוא את הגנבים.
בתשובתה מסרה המשטרה למ שרד מבקר המדינה שקיימים לאתג"ר יעדים ארגוניים בתחום פענוח תיקי פשיעת רכב ואף "נמצאה עלייה בשיעור של למעלה מ-20% בכתבי אישום ומעצרים עד תום ההליכים" (מ -118 כתבי אישום בשנת 2012 ל-158 בשנת 2013.
) משרד מבקר המדינה מעיר למשטרה כי גם לאחר העלייה במספר התיקים המבשילים לכדי כתבי אישום, עדיין מדובר במספר מזערי ביחס למספר תיקי החקירה בגין גניבות כלי רכב.
על המשטרה לבחון מהם הגורמים לשיעור הגדול של תיקי חקירה שלא מבשילים לכדי כתבי אישום, שכן מרבית תיקי .
יש גנבות שבעניינן נפתחים כמה תיקי חקירה 96 דוח שנתי65א .
שם הדוח: טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 החקירה שנפתחו נסגרו בלא שפוענחו, ורק הטיפול במעטים מהם הסתיים בהגשת כתבי אישום.
המספר הגדול של כלי רכב שנגנבים מדי שנה, שיעור מציאת כלי הרכב הגנובים הפוחת משנה לשנה ושיעורי הפענוח הנמוכים - כל אלה משקפים חולשה במאבק המשטרה בעברות הרכוש הפוגעות בקניינו של האזרח ומשפיעות על ביטחונו האישי.
לדעת משרד מבקר המדינה, על המשרד לבט"פ והמשטרה לקבוע יעדים כמותיים שנתיים ורב-שנתיים ולבחון נקיטת פעולות לא רק להפחתת הגנבות של כלי רכב, אלא גם להגדלת שיעור הפענוח של גנבות כאלה ושיעור המציאות של כלי רכב גנובים.
מימון אתג"ר באמצעות גוף חיצוני פרטי .
כאמור, בנובמבר 2005 החליטה הממשלה להתיר למשרד לבט"פ "לקבל מאיגוד חברות הארגון הישראלי [ הביטוח ומהארגון הישראלי של החברות להשכרת רכב לנהיגה עצמית , תרומה לצורך הקמת יחידה בשיעור של ]להשכרת רכב וליסינג 40% מעלות ההקמה וההפעלה של יחידה, בתוך משטרת ישראל, שתפעל לצמצום הפשיעה בנושא גנבות כלי רכב".
ההחלטה הסתמכה על חוק שירות המדינה (סיוג פעילות מפלגתית ומגבית כספים), התשי"ט- 1959 .
, ולפיו הממשלה רשאית להתיר למשרדי הממשלה לקבל כספים למטרה ציבורית בדברי ההסבר להחלטת הממשלה צוין כי בעבר פעלה במשטרה יחידה ייעודי ת שעסקה בלחימה בתופעת גנבות כלי הרכב.
ואולם מאחר שהיחידה פורקה, בעיקר עקב קיצוצים תקציביים, ומאחר שמאז הפירוק חל גידול מתמיד בשיעור גנבות כלי הרכב - יש להקים יחידה ארצית שתעסוק במיגור התופעה, ואת הקמתה של יחידה כזאת נבצר מהמשטרה לממן מתקציבה בלבד.
במסגרת בחינת נושא המימון על ידי משרד המשפטים עוד לפני שהתקבלה החלטת הממשלה, הועלו חששות שונים הנוגעים להיבט י טוהר מידות וניגוד עניינים הכרוכים בקבלת מימון כאמור, לרבות החשש למעורבות ולניסיונות השפעה של הגורמים המממנים על אופן פעילותה של היחידה, סדרי עדיפויות בהקצאת המשאבים שלה והשיקולים שלפיהם מתבצעת האכיפה, החשש מפני משוא פנים בעת קיום חקירות של היחידה הנוגעות לגורמים המממנים ולנציגיהם והצורך במניעת השפעה של הגורמים המממנים על פעולתה של היחידה.
בהחלטת הממשלה נקבע כי אתג"ר תפעל לפי הנהלים שגובשו (ב - 2005 ) על דעת המשנה ליועץ המשפטי לממשלה, "המבטיחים את עצמאות פעילות היחידה, את הניתוק בין היחידה לבין הגורמים המממנים ואת פעילות היחידה משיקולים מקצועיים בלבד".
עוד צוין בדברי ההסבר להחלטה כי "מאחר שמדובר בתרומה המוצעת על ידי גופים המונחים על ידי שיקולים כלכליים ואשר אינם מהווים חלק מהשירות הציבורי במדינת ישראל, התרומה כפופה לנהלים טיפול המשטרה ומשרדי הממשלה בתופעת גנבות כלי רכב 97 .
:שם הדוח טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 והסכמים כתובים המבטיחים את עצמאות פעילות היחידה, את הניתוק בין היחידה לבין הגורמים המממנים ואת פעילות היחידה משיקולים מקצועיים בלבד.
המשנה ליועץ המשפטי לממשלה נתן אישורו להחלטה זו לאחר שהמשרד לביטחון הפנים והמשטרה העבירו לאישורו את המסמכים הנדרשים להבטחת האמור" (ההדגשה לא במקור).
יצוין כי כשנתיים לאחר שהוקמה אתג"ר הפסיק הארגון הישראלי להשכרת רכב וליסינג את השתתפותו במימונה, ומאז היה איגוד חברות הביטוח הגוף היחיד שהשתתף במימון היחידה (להלן - הגוף המממן) 20 .
בכל אחת מהשנים 2010- 2012 שילם הגוף המממן סך של 7.
מיליון ש"ח למימון פעילותה הבטחת עצמאותה של אתג"ר על פי החלטת הממשלה הכינה לשכת הייעוץ המשפטי של המשטרה בשנת 2006 נוהל (להלן - הנוהל), וזה אומץ על ידי אתג"ר ונכלל בנספח למזכר ההבנה שנחתם בין המשרד לבט"פ והמשטרה ובין איגוד חברות הביטוח והארגון הישראלי להשכרת רכב וליסינג21 .
מטרת הנוהל הייתה להבטיח את עצמאותה של המשטרה, ובכלל זה של אתג"ר, בקבלת ההחלטות על אופן מימוש המימון המתקבל מ"גוף מימון פרטי בעל אינטרס לגיטימי" תוך שמירה על עקרון השוויון בחלוקת משאבים ושמירה על אמון הציבור במשטרה; להבטיח היעדר מעורבות וניסיונות השפעה של הגוף המממן על פעילות אתג"ר; להבטיח את עצמאות אתג"ר בכל הנוגע לשיקולי חקירה והעמדה לדין ולהבטיח את פעילותה העצמאית ללא תלות בינה ובין הגוף המממן.
יצוין כי בנוהל לא נקבע מי האחראי לאכוף אותו ומי האחראי לפקח על ביצועו.
ההקפדה על קיום הוראות הנוהל נדרשת גם בשל העובדה שבמסגרת פעולות הבקרה והאכיפה של אתג"ר מתבצעות פעולות שיש להן זיקה לחברות הביטוח.
במסגרת התמודדות המשטרה עם גורמים המגבירים את הביקוש לכלי רכב גנובים, אתג"ר נדרשת מדי פעם בפעם לבצע בקרות יזומות בחברות הביטוח - כאמצעי הרתעה ובמסגרת חקירות של חשדות למעשים פליליים22 .
בנוהל נקבע כי אתג"ר תפעל ליישום מדיניות המשטרה, וכי פעילותה תבוצע על פי שיקולים מקצועיים בלבד, כפי שיפורט להלן: 1.
בנוהל נקבע כי יתקיימו עד שני מפגשים בשנה בין גורמי פיקוד באתג"ר, נציג המשרד לבט"פ ונציגי הגוף המממן.
לפי הנוהל, על המפגשים להתקיים במתקן משטרתי; במהלך המפגש תמסור אתג"ר נתונים סטטיסטיים באופיים בנוגע למספר גנבות כלי הרכב בכל מחוז, למספר העצורים ולמספר התיקים שנפתחו נגד העבריינים.
במסג רת המפגשים נציגי הגוף המממן יהיו רשאים להעלות נושאים לדיון, אשר התגובה אליהם תהיה על פי כללי המשטרה.
עוד נקבע בנוהל כי המפגשים האמורים יתועדו באמצעות פרוטוקולים.
במאי 2006 הפיצה אתג "ר נוהל פנימי בנושא "קיום מפגשי עבודה מול הגופים המממנים את יחידת אתג"ר" שיועד לקצינים ולשוטרים של היחידה.
בנוהל הפנימי הובאו שוב עיקרי הכללים לקיום המפגשים בין אתג"ר ובין הגוף המממן ובין היתר .
20 האיגוד מייצג את מרבית חברות הביטוח המכסות בביטוח רכב -רכוש כ -45% ,מכלי הרכב בארץ ואינו גוף מבוקר.
הנוהל כולל את תנאי המימון של אתג"ר 22 " ראו להלן בפרקשיקום כלי רכב במצב של אובדן גמור להלכה ".
שם הדוח: טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 צוין בנוהל שעליהם להתקיים במתקן משטרתי ובנוכחות נציג המשרד לבט"פ וראש אגף החקירות של המשטרה או נציגו.
בדיקת משרד מבקר המדינה העלתה שבמשך השנים התקיימו פגישות בין אתג"ר ובין הגורם המממן, בתאריכים האלה: יולי 2009 , אוגוסט 2009 , אוקטובר 2011 , ינואר 2012 (שתי פגישות) וינואר 2013 .
כל הפגישות שפורטו, למעט אחת, התקיימו במשרדי הגוף המממן - איגוד חברות הביטוח - ולא במתקן משטרתי; נציג המשרד לבט"פ לא השתתף אפילו באחת מהן; ובחמש מהן לא השתתפו ראש אגף החקירות או נציגו - כל זאת שלא בהתאם לנקבע בנוהל.
עוד העלתה הבדיקה כי שלא כנדרש בנוהל, פגישות אלו, למעט אחת, לא תועדו באמצעות פרוטוקולים.
הרכב הנוכחים בפגישות בין אתג"ר ובין הגוף המממן, חובת קיום הפגישות במ תקן משטרתי והחובה לתעדן - כל אלה נועדו להבטיח את עצמאותה של אתג"ר כלפי הגוף המממן.
לדעת משרד מבקר המדינה קיום פגישות שלא בהתאם לנוהל מפר את התנאים לקיום קשרי גומלין בין המשטרה לגוף מממן פרטי ועלול לפגוע בעצמאות אתג"ר.
על המשטרה להקפיד לקיים את המפגשים עם ה גוף המממן בהתאם לכל ההוראות המחייבות שנקבעו בנושא זה.
יודגש כי המשטרה לא התייחסה בתשובתה למשרד מבקר המדינה לעצם קיום הפגישות עם הגוף המממן.
כאמור מטרת הנוהל היא להבטיח את עצמאותה של המשטרה תוך מניעת מעורבות ונסיונות השפעה של הגוף המממן על התנהלות אתג"ר.
בדצמבר 2011 הפיץ משרד התחבורה בקרב שמאי הרכב נוהל בנושא חובת הדיווח על כלי רכב שניזוק נזק קשה.
במכתבו לראש יחידת להב 433 ציין מפקד אתג"ר בעניין זה כי: "להערכתנו מדובר בהחלטה משמעותית שתצמצם את הסחר בכלי רכב שעברו תאונה"23 .
בבדיקת משרד מבקר המדינה מסר קצין ביחידת אתג"ר, כי בדצמבר 2011 ביקש ממנו עובד בגוף המממן (בשיחת טלפון) שהיחידה תמסור למשרד התחבורה חוות דעת לפיה היא מתנגדת לנוהל האמור.
הקצין הודיע לו כי היחידה לא תעשה זאת, היות שעמדתה המקצועית בעניין תואמת את עמדת משרד התחבורה.
העובד השיב כי מאחר שהוא מממן את פעילות היחידה - היא מחויבת למסור את חוות הדעת.
יצוין כי ביוני 2014 .
אישר הקצין פעם נוספת את האמור באשר לשיחה זו .
מנכ"ל איגוד חברות הביטוח מסר בתשובתו למשרד מבקר המדינה ממאי 2014 כי הדברים "לא נאמרו על דעת האיגוד או בהרשאה ממנו, כך שאינם מחייבים את האיגוד או את חברות הביטוח - אלא נאמרו על דעת אומרם בלבד (אם נאמרו)".
בתשובתו מיולי 2014 מסר מנכ"ל האיגוד כי העובד אינו "זוכר שיחה עם קצין משטרה באתג"ר בדצמבר 2011 , וגם לו הייתה מתקיימת, לא ייתכן כי אמרו בה הדברים המיוחסים לו, מה עוד שהם אינם בסמכותו".
המנכ"ל הוסיף כי לאחר שבחן .
23 לחברות הביטוח יש אינטרס כלכלי לשקם ולמכור כלי רכב שניזוקו קשה, ולפיכך בחובת הדיווח יש לכאורה כדי לפגוע באינטרס זה.
הרחבה בנושא זה ראו להלן בפרק "שיקום כלי רכב במצב של אבדן גמור להלכה".
טיפול המשטרה ומשרדי הממשלה בתופעת גנבות כלי רכב 99 .
:שם הדוח טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 את העניין "מתברר כי השיחה המוזכרת מעלה תמיהות ותהיות ביחס לקיומה ולא כל שכן ביחס לתוכנה".
לדבריו הדברים נאמרו לנציג משרד מבקר המדינה כשנה ורבע לאחר מועד האירוע ולפיכך "לא ניתן לסמוך על הזיכרון של אותו הקצין".
עוד העלתה הבדיקה, כי לבקשת הגוף המממן התקיימה בינואר 2012 פגישה בין נציגיו ובין נציגי אתג"ר, שמטרתה לדון בהשפעת הפצתו של הנוהל על גנבות כלי הרכב.
קצין יחידת אתג"ר מסר לצוות הביקורת כי בפגישה זו ביקש הגוף המממן שאתג"ר תנקוט עמדה המנוגדת לתפיסתה המקצועית ולעמדת משרד התחבורה.
אף שאתג"ר לא הפיצה בסופו של דבר את חוות הדעת כפי שדרש ממנה נציג הגוף המממן, לא נמצא כי היא דיווחה על דרישה זו למשרד לבט"פ.
קיום פגישה שמטרתה לדון בדרישת הגוף המממן אינה עולה בקנה אחד עם החלטת הממשלה ועם הוראות הנוהל, ויש בה משום פתיחת פתח להפעלת לחץ על אתג"ר.
לדעת משרד מבקר המדינה, על המשטרה ועל המשרד לבט "פ לבחון את פרטי האירו ע ולפעול למניעת הישנותם של הפרות הנוהל.
: ביצוע חקירות ממסמך עמדה של אתג"ר משנת 2005 עולה כי "ניתן להניח כהנחת עבודה כי ישנה אפשרות ריאלית ביותר כי היחידה תימצא במקום בו יעלה הצורך לפעול מול גורמים באיגוד חברות הביטוח והשכרת הרכב".
בנוהל נקבע כי במקרים שבהם נחשד הגוף המממן או גוף שהוא חלק ממנו בביצוע עברות24, תועבר החקירה בעניין ליחידה אחרת במשטרה, אלא אם כן החליט ראש אגף חקירות ומודיעין במשטרה, מטעמים מיוחדים שיירשמו, שאת החקירה תנהל אתג"ר.
מבדיקת משרד מבקר המדינה עולה כי במאי 2011 חקרה אתג"ר באזהרה נושא משרה בתאגיד ביטוח החבר באיגוד חברות הביטוח בנוגע לביצוע עברות על חוק הר ישום.
לא נמצא כי אתג"ר קיבלה את אישור ראש אגף חקירות ומודיעין במשטרה לביצוע החקירה כנדרש בנוהל.
משרד מבקר המדינה רואה בחומרה את החריגות של אתג"ר מכללי הנוהל.
זאת אף שהנוהל הוא אבן יסוד שעליה מושתתת פעילותה של היחידה ואף שהוא היה תנאי להחלטת הממשלה באשר להקמת היחידה.
יודגש כי גם לנושא חקירת נושא משרה בתאגיד החבר בגוף המממן לא התייחסה המשטרה בתשובתה למשרד מבקר המדינה.
בתשובתו מינואר 2014 למשרד מבקר המדינה מסר המשרד לבט"פ ש"הנוהל נכתב על ידי הייעוץ המשפטי של המשטרה, ואף צורף לנוהל שיועד לקציני ושוטרי אתגר.
מסיבה זו המשטרה היא זו שעליה מוטל לאכוף את כללי הנוהל, ככל שמתקיימים מפגשים אלו - לרבות וידוא זימון של נציג המשרד לבט"פ למפגשים אלו בהתאם לכללי הנוהל".
24 לדוגמה, הפרות של חוק הרישום.
ראו להלן בפרק "שיקום כלי רכב במצב של אובדן גמור להלכה".
שם הדוח: טיפול המשטרה ומשרדי הממשלה בתופעת גנבות כלי רכב מסגרת הפרסום: דוח שנתי 65א שנת הפרסום: התשע"ה- 2014 בנובמבר 2013 מסר סגן מפקד אתג"ר למשרד מבקר המדינה כי הנוהל "אינו מוכר לנו ביחידה ונלמד אותו".
בינואר 2014 מסרה המשטרה בתשובתה למשרד מבקר המדינה ש"בשנת 2006 נכתבה טיוטת 'נוהל עצמאות אל מול גורם מממן'.
טיוטה זו לא גובשה עד היום לכדי נוהל משטרתי.
בשנת 2014 תפעל יחידת אתגר לקידום הוצאת נוהל משטרתי מעודכן בנושא".
עוד ציינה המשטרה כי היחידה מקפידה על "עצמאות אכיפה בכל הקשור לשיקולי חקירה והעמדה לדין ופועלת משיקולים מקצועיים וענייניים".